CELEX: 32010R0515
Language: hr
Date: 2010-06-15 00:00:00
Title: Uredba Komisije (EU) br. 515/2010 od 15. lipnja 2010. o izmjeni Uredbe (EZ) br. 1137/2007 u vezi s korištenjem dodatka hrani za životinje Bacillus subtilis (O35) u hrani za životinje koja sadrži lasalocid natrij, maduramicin amonij, monenzin natrij, narazin, salinomicin natrij i semduramicin natrij  Tekst značajan za EGP

03/Sv. 037
            
            
               HR
            
            
               Službeni list Europske unije
            
            
               164
            
         32010R0515
   
               L 150/44
            
            
               SLUŽBENI LIST EUROPSKE UNIJE
            
            
               15.06.2010.
            
         
      UREDBA KOMISIJE (EU) br. 515/2010
   od 15. lipnja 2010.
   o izmjeni Uredbe (EZ) br. 1137/2007 u vezi s korištenjem dodatka hrani za životinje Bacillus subtilis (O35) u hrani za životinje koja sadrži lasalocid natrij, maduramicin amonij, monenzin natrij, narazin, salinomicin natrij i semduramicin natrij
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavak 3.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               Uredbom (EZ) br. 1831/2003 predviđena je mogućnost izmjene odobrenja dodatka hrani za životinje na zahtjev nositelja odobrenja i na temelju mišljenja Europske agencije za sigurnost hrane (dalje u tekstu Agencija).
            
         
               (3)
            
            
               Korištenje pripravka mikroorganizma Bacillus subtilis DSM 17299 odobreno je na 10 godina za tovne piliće Uredbom Komisije (EZ) br. 1137/2007 od 1. listopada 2007. o odobrenju Bacillus subtilis (O35) kao dodatka hrani za životinje (2).
            
         
               (4)
            
            
               Nositelj odobrenja podnio je zahtjev za izmjenu odobrenja za taj dodatak kako bi se dopustilo njegovo korištenje u hrani za životinje koja sadrži kokcidiostatike lasalocid natrij, maduramicin amonij, monenzin natrij, narazin, salinomicin natrij i semduramicin natrij za tovne piliće. Nositelj odobrenja predao je odgovarajuće podatke u prilog zahtjevu.
            
         
               (5)
            
            
               Agencija je u mišljenju od 10. ožujka 2010. zaključila da je dodatak hrani za životinje Bacillus subtilis DSM 17299 kompatibilan s lasalocid natrijem, maduramicin amonijem, monenzin natrijem, narazinom, salinomicin natrijem i semduramicin natrijem (3).
            
         
               (6)
            
            
               Uvjeti predviđeni člankom 5. Uredbe (EZ) br. 1831/2003 ispunjeni su.
            
         
               (7)
            
            
               Uredbu (EZ) br. 1137/2007 treba stoga na odgovarajući način izmijeniti.
            
         
               (8)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog Uredbi (EZ) br. 1137/2007 zamjenjuje se tekstom u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. lipnja 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  SL L 256, 2.10.2007., str. 5.
   
      (3)  The EFSA Journal 2010.; 8(3):1552 [7 str.].
   PRILOG
   
      
         „PRILOG
         
                     Identifi-kacijski broj dodatka hrani za životinje
                  
                  
                     Naziv nositelja odobrenja
                  
                  
                     Dodatak hrani za životinje
                  
                  
                     Sastav, kemijska formula, opis, analitička metoda
                  
                  
                     Vrsta ili kategorija životinje
                  
                  
                     Najviša dob
                  
                  
                     Najmanja dopuštena količina
                  
                  
                     Najveća dopuštena količina
                  
                  
                     Ostale odredbe
                  
                  
                     Trajanje odobrenja
                  
               
                     CFU/kg potpune krmne smjese sa sadržajem vlage 12 %
                  
               
                     
                        Kategorija zootehničkih dodataka. Funkcionalna skupina: stabilizatori dobre flore
                     
                  
               
                     4b1821
                  
                  
                     Chr. Hansen A/S
                  
                  
                     
                        Bacillus subtilis DSM 17299
                  
                  
                     
                                  
                              
                              
                                 Sastav dodatka hrani za životinje:
                                 Pripravak Bacillus subtilis DSM 17299 koji sadrži najmanje 1,6 × 109 CFU/g dodatka hrani za životinje
                              
                           
                                  
                              
                              
                                 Karakterizacija aktivne tvari:
                                 koncentrat spora Bacillus subtilis DSM 17299
                              
                           
                                  
                              
                              
                                 Analitička metoda (1):
                                 Brojanje u prethodno ugrijanim uzorcima hrane za životinje metodom razlijevanja po podlozi uporabom triptonskog soja agara
                              
                           
                  
                     Tovni pilići
                  
                  
                     —
                  
                  
                     8 × 108
                     
                  
                  
                     1,6 × 109
                     
                  
                  
                     
                                 1.
                              
                              
                                 U uputama za korištenje dodatka hrani za životinje i premiksa, navesti temperaturu skladištenja, rok valjanosti i stabilnost pri peletiranju.
                              
                           
                                 2.
                              
                              
                                 Korištenje je dozvoljeno u hrani za životinje koja sadrži dozvoljene kokcidiostatike: diklazuril, halofuginon, robenidin, dekokvinat, narazin/nikarbazin, lasalocid natrij, maduramicin amonij, monenzin natrij, narazin, salinomicin natrij i semduramicin natrij.
                              
                           
                  
                     22.10.2017.
                  
               
   
   
      (1)  Pojedinosti o analitičkim metodama dostupne su na sljedećoj adresi Referentnog laboratorija Zajednice: www.irmm.jrc.be/crl-feed-additives”.